З дакладам па разглядаемым пытанні выступіла начальнік упраўлення міжнароднага супрацоўніцтва Святлана Міхайлаўна Кабачэўская. Яна адзначыла, што ўніверсітэтам праводзіцца сістэмная мэтанакіраваная праца па развіцці экспарту адукацыйных паслуг. Штогод павялічваецца колькасць замежных грамадзян, якія навучаюцца ў БДПУ: з 2013 г. да 2016 г. колькасць студэнтаў-замежнікаў вырасла на 52%. Адзначаецца колькасны рост паступлення замежных грамадзян на першую ступень атрымання адукацыі. У бягучым навучальным годзе ў БДПУ навучаюцца 678 чалавек з 20 краін свету; павялічылася колькасць замежных грамадзян, якія паступілі на 1 курс − 247 чалавек (гэта на 133 чалавекі больш, чым у папярэднім годзе). Упершыню ў магістратуру паступілі грамадзяне Узбекістана, што стала вынікам ўдзелу БДПУ ў адукацыйнай выставе ў Ташкенце ў верасні 2017 г. Як вынік супрацоўніцтва з рэкруцкімі кампаніямі і падпісання дамоў аб супрацоўніцтве вырасла колькасць кітайскіх студэнтаў.